Driejarige val na sy dood | Maroela Media
Xander Loubser, 'n woordvoerder en paramedikus van Best Care, het Dinsdag aan Rekord gesê die seuntjie was glo sonder toesig gelaat toe die voorval plaasgevind het. Die kind was na bewering in die sorg van sy oom gelaat, maar die oom het die kind glo by die huis gelos terwyl hy iets gaan koop het om te drink.
"Toe ons by die toneel opgedaag het, het ons die kind op die sypaadjie aangetref," het Loubser gesê. "Die kind het erge kopbeserings opgedoen. Ons het vir meer as 30 minute lank gespook om die kind te stabiliseer, maar moes hom op die toneel dood verklaar." Volgens Loubser was hulle nog besig om die kind te probeer red, toe die oom daar opgedaag het.
Kapt. Agnes Huma, 'n polisiewoordvoerder, het aan Rekord gesê die kind het oor die sesde verdieping se reling geval terwyl hy met 'n fiets gery het. "Hy het saam met vriende gespeel en op die fiets geklim, waarna hy oor die reling na sy dood geval het," het Huma gesê.
Die polisie ondersoek die voorval en of die oom strafregtelik vervolg gaan word.
wat gaan aan met die groot mense wat nie na die kinders kan kyk nie? hoe los jy n 3 jarige kind alleen op so hoe gebou in elk geval en dan koop jy koeldrank dis mos nie so erg net gou om die kind saam te gevat het nie en glo my jy gaan nou seker nie eers daardie koeldrank drink nie want jy gaan tronk toe. ek hoop die ouers van hierdie kind sal jou nooit vergewe nie.
Ek kani glo dat n volwasse persoon so onverantwoordelik is nie! In my oe is dit moord!!!
Dit is verskriklik, voel so onsaglik jammer vir daardie ouers. EK hoop daardie OOM kry wat hy VERDIEN!! Sies man!!!
Sonder om sinies en ongevoelig te klink – nog 'n geval waar 'n klein kindjie in die hande van 'n ander, AL IS DIT DIE OOM, gelaat word. Wens eerlikwaar mense wil ophou om almal, selfs familie te vertrou.
Rus in vrede kindjie, sterkte aan die ouers.
Ek se dit was onverandwoordelik van die oom hy kon die seuntjie saam hom gevat het. Ek se dat hy aangekla moet word vir nalatigheid en moord want 'n kind van 3 kan nog nie vir hom self besluit of na homself kyk nie.